Anita Lindblom var en balettdanser før hun slo igjennom med sin musikkarriere. På 1960-tallet var hun en av Sveriges mest populære schlagerartister, og hun medvirket dessuten i en rekke filmer. Under sine siste 35 år var hun bosatt i Théoule-sur-Mer, en by i Provence-Alpes-Côte d’Azur, sydøst i Frankrike. Anita Lindblom døde den 6 september 2020 på et aldershjem i Mandelieu-la-Napoule, ikke langt fra sitt hjem i Théoule-sur-Mer. Hun ble gravlagt den 12. november 2020 i Skogskyrkogårdens minnelund i Stockholm.